Gee insekplae 'n biologiese oorveeg | Landbou
Gee insekplae 'n biologiese oorveeg
Die witluisregistrasie is nou ook goedgekeur vir sitrus en druiwe. Die middel het ook goedgekeurde registrasies vir subtropiese gewasse.
Mnr. Sias Leipoldt, entomoloog, het op 'n onlangse herlewingslandbouboeredag van Landbouweekblad verduidelik die entomopatogene swamme in Eco-Bb se spore of swamsade beland tydens bespuiting op die insekplaag se vel, dring die vel binne en 3-5 dae later vrek die insekte.
Volgens Leipoldt moet die produk voorkomend toegedien word wanneer die insekdruk nog laag is. Vir insekte met 'n vinnige lewensiklus is 2-3 toedienings met tussenposes van 7-10 dae nodig, na gelang van die plaagdruk.